13.

IKUE għandha tiġi kklassifikata f'wieħed minn dawn il-livelli li ġejjin: — “TRÈS SECRET UE/EU TOP SECRET”, kif definit fil-punt (d) tal-Artikolu 2 ta' din id-Deċiżjoni, fejn il-kompromess tiegħu x'aktarx li: (a) jhedded direttament l-istabilità interna tal-Unjoni jew ta' Stat Membru wieħed jew aktar jew Stati terzi jew organizzazzjonijiet internazzjonali; (b) jikkawża dannu eċċezzjonalment serju lir-relazzjonijiet mal-Istati terzi jew organizzazzjonijiet internazzjonali; (c) jwassal direttament għal telf mifrux ta' ħajja; (d) jikkawża dannu eċċezzjonalment serju lill-effikaċja operattiva jew lis-sigurtà tal-persunal mobilizzat tal-Istati Membri jew ta' kontributuri oħra, jew lill-effikaċja kontinwa ta' sigurtà ta' valur kbir ħafna jew lill-operazzjonijiet ta' intelligence; (e) jikkawża dannu serju fit-tul lill-ekonomija tal-Unjoni jew l-Istati Membri; — “SECRET UE/EU SECRET”, kif definit fil-punt (d) tal-Artikolu 2 ta' din id-Deċiżjoni, fejn il-kompromess tiegħu x'aktarx li: (a) jżid it-tensjonijiet internazzjonali għal punt sinifikanti; (b) jikkawża dannu sejru lir-relazzjonijiet mal-Istati terzi u mal-organizzazzjonijiet internazzjonali; (c) jhedded il-ħajja direttament jew jippreġudika serjament l-ordni pubbliku jew is-sigurtà jew il-libertà individwali; (d) jikkawża dannu kbir lil negozjati kummerċjali jew politiċi; u b'hekk joħloq problemi operattivi sinifikanti għall-Unjoni jew għall-Istati Membri; (e) jikkawża dannu serju lis-sigurtà operattiva tal-Istati Membri, jew lill-effikaċja ta' sigurtà ta' valur kbir jew lill-operazzjonijiet ta' intelligence; (f) jikkawża dannu materjali sostanzjali lill-interessi finanzjarji, monetarji, ekonomiċi u kummerjali tal-Unjoni jew tal-Istati Membri. (g) jdgħajjef sostanzjalment il-vijabilità finanzjarja ta' organizzazzjonijiet jew operaturi maġġuri; jew (h) jfixkel serjament l-iżvilupp jew l-operat ta' politiki tal-Unjoni b'konsegwenzi ekonomiċi, kummerċjali jew finanzjarji kbar; — CONFIDENTIEL UE/EU CONFIDENTIAL, kif definit fil-punt (d) tal-Artikolu 2 ta' din id-Deċiżjoni, fejn il-kompromess tiegħu x'aktarx li: (a) jikkawża dannu sinifikanti lir-relazzjonijiet diplomatiċi, pereżempju fejn iwassal għal protesta formali jew sanzjonijiet oħra; (b) jpoġġi s-sigurtà jew il-libertà individwali f'riskju; (c) jpoġġi r-riżultat tan-negozjati kummerċjali jew politiċi f'riskju serju; joħloq problemi operattivi għall-Unjoni jew għall-Istati Membri, (d) jikkawża dannu lis-sigurtà operattiva tal-Istati Membri, jew lill-effikaċja ta' sigurtà jew lill-operazzjonijiet ta' intelligence; (e) jdgħajjef sostanzjalment il-vijabilità finanzjarja ta' organizzazzjonijiet jew operaturi maġġuri; (f) jfixkel l-investigazzjoni jew tiffaċilità t-twettiq ta' reati jew attivitajiet terroristiċi; (g) jaħdem sostanzjalment kontra l-interessi finanzjarji, monetarji, ekonomiċi u kummerċjali tal-Unjoni jew tal-Istati Membri; jew (h) jfixkel serjament l-iżvilupp jew l-operazzjoni ta' politiki tal-UE b'konsegwenzi ekonomiċi, kummerċjali jew finanzjarji kbar; — RESTREINT UE/EU RESTRICTED, kif definit fil-punt (d) tal-Artikolu 2 ta' din id-Deċiżjoni, fejn il-kompromess tiegħu x'aktarx li: (a) jkun ta' żvantaġġ għall-interessi ġenerali tal-Unjoni; (b) jaffettwa b'mod negattiv ir-relazzjonijiet diplomatiċi; (c) jikkawża diffikultajiet sostanzjali lil individwi jew kumpaniji; (d) jkun ta' żvantaġġ għall-Unjoni jew għall-Istati Membri f'negozjati kummerċjali jew politiċi, (e) jagħmilha aktar diffiċli biex tinżamm sigurtà effikaċi fl-Unjoni jew l-Istati Membri, (f) jfixkel l-iżvilupp jew l-operazzjoni effikaċi tal-politiki tal-Unjoni; (g) jdgħajjef il-ġestjoni tajba tal-Unjoni u tal-operazzjonijiet tagħha; (h) jikser l-impenji mogħtija mill-Parlament biex jinżamm l-istatus ikklassifikat ta' informazzjoni pprovduta minn partijiet terzi; (i) jikser restrizzjonijiet statutorji dwar l-iżvelar tal-informazzjoni; (j) jikkawża telf finanzjarju jew jiffaċilita qligħ jew vantaġġ mhux xieraq għal individwi jew kumpaniji; jew (k) jippreġudika l-investigazzjoni jew jiffaċilita t-twettiq ta' reati.